Document ID: 31999R2768

KOMMISSIONENS FORORDNING (EF) Nr. 2768/1999
af 22. december 1999
om gennemførelsesbestemmelser for 2000 for det toldkontingent for oksekød, der er fastsat ved Europaaftalen mellem EF og Republikken Slovenien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1569/1999 af 12. juli 1999 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Slovenien på den anden side(1), særlig artikel 1, og
ud fra følgende betragtninger:
(1) Ifølge Europaaftalen med Slovenien(2), i det følgende benævnt "aftalen", ændret ved protokol af 11. november 1996(3), skal der for 2000 åbnes et toldkontingent for oksekød med nedsat told. Der bør derfor fastsættes gennemførelsesbestemmelser for denne mængde;
(2) importen af den fastsatte mængde bør fordeles jævnt over flere perioder;
(3) det bør fastsættes, at ordningen skal forvaltes ved hjælp af importlicenser. Det bør med henblik herpå bl.a. fastlægges, hvilke regler der skal gælde for indgivelse af ansøgninger, og hvilke oplysninger der skal være anført i ansøgningerne og licenserne, i givet fald som fravigelse eller supplering af visse bestemmelser i Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter(4), senest ændret ved forordning (EF) nr. 1127/1999(5), og i Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80(6), senest ændret ved forordning (EF) nr. 2648/98(7); derudover bør det fastsættes, at licenser og attester først udstedes efter en betænkningstid og eventuel anvendelse af en standardprocentsats for nedsættelse;
(4) der er en vis risiko for spekulation ved ordningen, og derfor må der fastlægges nøjagtige betingelser for de erhvervsdrivendes adgang til ordningen. For at det kan kontrolleres, om disse betingelser overholdes, skal ansøgningen indgives i den medlemsstat, hvor importøren er momsregistreret;
(5) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
1. I perioden 1. januar til 31. december 2000 kan der i forbindelse med det toldkontingent, der er fastsat i Europaaftalen med Slovenien, importeres 9100 t fersk eller kølet oksekød, henhørende under KN-kode ex 0201 10 00 (slagtekroppe), 0201 20 20, 0201 20 30, 0201 20 50 og 0201 30 00, med oprindelse i Slovenien.
Dette kontingent har løbenummer 09.4082.
2. For kødet i stk. 1 nedsættes værditolden og den specifikke told i den fælles toldtarif med 80 %.
3. Mængden i stk. 1 fordeles over året som følger:
- 4550 t i perioden 1. januar til 30. juni 2000
- 4550 t i perioden 1. juli til 31. december 2000.
4. Hvis den mængde, som der er indgivet importlicensansøgninger for for første periode som anført i foregående stykke, i 2000 er mindre end den disponible mængde, lægges den resterende mængde til den mængde, der er disponibel for den følgende periode.
Artikel 2
1. For at komme ind under importordningerne kræves følgende:
a) Licensansøgeren skal være en fysisk eller juridisk person, som ved ansøgningens indgivelse på en for medlemsstatens myndigheder tilfredsstillende måde godtgør, at han har handlet med oksekød med tredjelande mindst én gang i løbet af de sidste 12 måneder; ansøgeren skal være momsregistreret i en medlemsstat.
b) Ansøgeren kan kun indgive licensansøgninger i den medlemsstat, hvor han er momsregistreret.
c) Licensansøgningen skal vedrøre en mængde på mindst 15 t, udtrykt i produktvægt, uden at den disponible mængde dog overskrides.
d) I rubrik 8 i licensansøgningen og licensen skal oprindelseslandet være anført. Licensen forpligter til at importere fra det anførte land.
e) I rubrik 20 i licensansøgningen og licensen anføres løbenummer 09.4082 og mindst en af følgende angivelser:
- Reglamento (CE) n° 2768/1999
- Forordning (EF) nr. 2768/1999
- Verordnung (EG) Nr. 2768/1999
- Κανονισμός (ΕΚ) αριθ. 2768/1999
- Regulation (EC) No 2768/1999
- Règlement (CE) n° 2768/1999
- Regolamento (CE) n. 2768/1999
- Verordening (EG) nr. 2768/1999
- Regulamento (CE) n.o 2768/1999
- Asetuksen (EY) N:o 2768/1999
- Förordning (EG) nr 2768/1999.
2. Uanset artikel 5 i forordning (EF) nr. 1445/95 skal der i rubrik 16 i licensansøgningen og licensen være anført en eller flere af KN-koderne i artikel 1, stk. 1.
Artikel 3
1. Licensansøgninger kan kun indgives:
- i perioden 5. til 14. januar 2000 for den mængde, der er nævnt i artikel 1, stk. 3, første led
- i perioden 3. til 12. juli 2000 for den mængde, der er nævnt i artikel 1, stk. 3, andet led.
2. Hver erhvervsdrivende må kun indgive én ansøgning. Hvis en erhvervsdrivende indgiver mere end én ansøgning, tages ingen af ansøgningerne i betragtning.
3. Medlemsstaterne underretter senest den femte arbejdsdag efter den dag, hvor perioden for indgivelse af ansøgninger udløber, Kommissionen om de ansøgninger, der er indgivet for den disponible mængde. Meddelelsen skal indeholde en fortegnelse over ansøgerne og de ønskede mængder.
Alle meddelelser, herunder meddelelsen ingen ansøgninger, sendes pr. telefax, og, hvis der er indgivet ansøgninger, anvendes modellen som vist i bilaget til denne forordning.
4. Kommissionen beslutter, i hvilket omfang licensansøgningerne kan imødekommes.
Hvis de mængder, der er ansøgt om licens for, overstiger den disponible mængde, fastsætter Kommissionen en standardprocentsats for nedsættelse af de ønskede mængder.
5. Hvis Kommissionen beslutter, at ansøgningerne kan godkendes, udstedes licenserne hurtigst muligt.
Artikel 4
1. Bestemmelserne i forordning (EØF) nr. 3719/88 og (EF) nr. 1445/95 finder anvendelse, jf. dog bestemmelserne i nærværende forordning.
2. Uanset artikel 3 i forordning (EF) nr. 1445/95 er importlicenser, der udstedes efter nærværende forordning, gyldige i 180 dage fra udstedelsesdagen. Ingen licens er dog gyldig efter den 31. december 2000.
3. De udstedte licenser er gyldige i hele EF.
Artikel 5
Produkterne kan importeres til tolden i artikel 1, hvis der forelægges et varecertifikat EUR.1 udstedt af eksportlandet efter bestemmelserne i protokol 4, der er knyttet som bilag til Europaaftalen, eller en erklæring fra eksportøren udfærdiget efter bestemmelserne i nævnte protokol.
Artikel 6
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 1999.

Labels: 3
15
17
18